钦定古今图书集成/明伦汇编/氏族典/第533卷 > 郭子直
## 钦定古今图书集成/明伦汇编/氏族典/第533卷 > 郭子直

按《海宁县志》：“子直字舜举，海宁人。隆庆辛未进士。初
任礼部主事，以裁冗费忤中贵，谪怀仁尉。后累迁岭
南督学使者，甄拔皆名士。已摄篆南韶。虔寇王子龙
馀党啸聚，朝议用兵，子直力主抚全，活以万计。功上
受钦赏，再迁闽宪副，以病乞罢。所著有《三游》《二京》《中
林》诸集行世。卒年七十九。”